Sykling under Sommer-OL 2016 – Fellesstart menn

Herrenes fellesstart i sykkel i Sommer-OL 2016 ble gjennomført den 6. august 2016.

Løypa var 237,5 km lang, og startet ved Copacabana-fortet, og gikk deretter vestover langs kysten via Ipanema og Barra da Tijuca. 
Deretter startet fire 27,4 km lange runder (Circuito Grumari) med to stigninger (Grumari og Grota Funda), og to kilometer med brostein. Etter 137,8 km vendte løypa tilbake østover forbi Barra da Tijuca. Deretter var det tre runder á 25,5 km i Circuito Vista Chinesa med to stigninger. På toppen av siste runde var det under 15 km til mål på Copacabana.

En utbrytergruppe med Simon Geschke, Michał Kwiatkowski, Sven Erik Bystrøm, Michael Albasini, Jarlinson Pantano og Pavel Kosjetkov hadde opp i syv minutters forsprang, men de fleste ble hentet inn på den første av rundene på Vista Chinesa. På toppen av den siste stigningen angrep Vincenzo Nibali og fikk med seg Sergio Henao og Rafał Majka. Nibali og Henao krasjet i utforkjøringen og endte med henholdsvis brukket kragebein og brist i hofta. Majka fortsatte, og hadde en del sekunders forsprang til en forfølgergruppe da de siste kilometrene mot mål gjenstod. Greg Van Avermaet og Jakob Fuglsang tok opp jakten, og passerte Majka på den siste kilometer før mål.

Resultater

Fullførte ikke

Referanser

Eksterne lenker 
 https://www.rio2016.com/en/cycling-road-mens-road-race 

Sykling under Sommer-OL 2016